หลังจากเดินไปๆ มาๆ ใน Dontonburi รู้สึกหมดพลังงานกันไปเลย อยากหาอะไรหม่ำแก้หิวสักหน่อย เจอร้านนี้เห็นแค่โมเดลอาหารหน้าร้านก็เข้าไปแบบไม่คิดอะไรมาก เอาจริงๆ เลยคือโมเดลอาหารดูใหญ่ดี น่าจะเปลี่ยนจากความกินว่ากินเล่นๆ อาจเป็นกินจริงๆ ไปเลย

เดินเข้าร้านมา ด้านหน้าร้านจะมีตู้เล็กๆ เก็บรองเท้า ก็จัดแจงถอดรองเท้าเก็บใส่ตู้แล้วไปหาที่นั่งได้เลยค่ะ

หลังจากนั่งแล้ว ขอเมนูสั่งอาหาร แต่ก็ต้องตกใจ คือ...อ่านไม่ออกเลย แต่ยังพอมีภาพบ้าง เราก็จิ้มๆ ขอแบบนี้ เอาเป็นซีฟู๊ดนะ บลาๆ... ที่นี่เสิร์ฟน้ำเปล่าขนาด 2 ลิตรฟรีค่ะ ตอนกลับอยากจะขอเอากลับไปด้วย ☺️ สำหรับอาหารที่สั่งไปมี 2 อย่าง เตาเปิดร้อน พร้อมสำหรับยากิโซบะ แล้วก็โอโคโนมิยากิแล้ว
-โอโคโนมิยากิ ถ้าจำไม่ผิดเราสั่งเป็นซีฟู๊ดค่ะ ส่วนตัวเราไม่เคยกินที่ไหนมาก่อน มาลองกินที่นี่ อร่อยและน่าประทับใจ เสียตรงที่แป้งเรารู้สึกว่าเละไปหน่อย หรือเราหิวเลยรีบกินก่อนก็ไม่รู้ เราชอบปลาโอแห้งด้วย ปลาโอแห้งพริ้วไหวจากรังสีความร้อน ดูเพลินๆ ก่อนที่จะกินแพพเดียวหมด
-ยากิโซบะซีฟู๊ด เมนูนี้ลงเตาแล้วเค้าจะมาคลุกๆ แล้วปรุงให้ค่ะ กลิ่นหอมๆ ของซอสลอยมา ติดเต็มหัวเลย ???? เส้นหนึบกำลังดี ส่วนเครื่องซีฟู๊ดเค้าสด ชิ้นหนา เมนูนี้ก็ใช้ได้เลยค่ะ

เป็นร้านที่เราประทับใจร้านนึงเลย ทั้งการบริการ อาหาร บรรยากาศ รู้สึกแบบ นี่หล่ะ ต้นตำรับ อร่อยยยจุง ค่าอาหารมื้อนี้หมดไปประมาณ 3 พันเยน 2 คนค่ะ แล้วก็อาหารไม่ได้ใหญ่เหมือนโมเดลอาหารนะคะ ????